Parada baserria

Parada baserria Donostiako eraikuntza zaharrenetarikoa da. Mirakruz gainaren aldean kokatua dago, Altzako Binagrene auzoanhttp://www.diariovasco.com/v/20101015/san-sebastian/altza-pierde-vista-caserios-20101015.html (gaur Intxaurrondo, Pasaiako bidean. Parada izenak jatorri gaskoia du, inguruko Arzak bezala. Bai Donostian baita Pasaian ere jatorri gaskoiko komunitate garrantzitsua bizi zen. Etxe armarridun da. Helbidea Parada bidea 8 da. Ondoan, beste etxe modernoago atxikituta dauka, 1911an eraikia.

 Ezaugarriak 
Baserria Barroko garaikoa da. Planta ia laukizuzena du eta estalkia bi alboetara du, bizkar perpendikularra fatxada nagusira izanik. Fatxada nagusian egurrezko manposteria erakusten du eta horrek baserri familiarra zela erakusten digu. Harlanduak bakarrik izkinetan eta solairuen artean ikus daitezke. Beheko solairuan tailer eta garaje bat daude. Lehenengo solairuan leiho ordenatuak daude. Ganbaran, leiho txikiak daude eta, fatxadaren erdian, tamainu handiko armarri barrokoa non "Solar de Parada" kartela irakur daiteke. Atzelaldeko fatxadan, lehen solairuan, leiho bat harlanduaz inguratuta ikusten da eta balkoi bat. Hemen estalkiak bi familientzako baserria zela erakusten digu oso garbi.

Baserria 1964tik dago monumentu bezala katalogatuta (BOE 1964-02-29).https://web.archive.org/web/20170916184912/http://www.kultura.ejgv.euskadi.net/cgi-bin_monumentos/BRSCGI?CMD=VERDOC&CONF=%2Faplic%2Fbrscgi%2Fexe%2Fn52c01.cnf&BASE=K46M&DOCN=000021319

 Erreferentziak 

 Kanpo estekak 
 :Parada baserriaren XX. mende hasierako argazkia.
 :Beatriz Herreras Moratinos: Alza: historia y patrimonio. Altza, 2001.

Kategoria:Donostiako baserriak
Kategoria:Gipuzkoako Kultura Ondasunak
Kategoria:XVII. mendean amaitutako eraikinak
Kategoria:Altzako eraikinak